Rikunarita-ORG/Wikinium huggingface dataset:
# காலை

புவியின் ஆசியப் பகுதியில் பகலும் மற்றொரு பகுதியில் இரவும் உள்ளதை விளக்கும் காட்சி
பொது வழக்கில் சூரிய ஒளி பூமியின் ஒரு குறிப்பிட்டப் பகுதியில் உதிக்கின்ற நேரம் அவ்விடத்தில் **காலை** (*morning*) அல்லது
**விடியல்** எனலாம். கிழக்குத் திசையில் சூரியன் உதிக்கின்ற நேரம் முதல் உச்சத்திற்கு வரும் நேரம் வரை உள்ள காலம் பொதுவாகக் காலை எனப்படும்.

## ஒரு நாளின் 6 பொழுதுகள்

| பொழுது | மணி |
| --- | --- |
| காலை | 6 முதல் 10 மணி வரை |
| நண்பகல் | 10 முதல் 14 மணி வரை |
| எற்பாடு | 14 மணி முதல் 18 மணி வரை |
| மாலை | 18 மணி முதல் 22 மணி வரை |
| யாமம் | 22 மணி முதல் 2 மணி வரை |
| வைகறை (வைகுறு விடியல்) | 2 மணி முதல் 6 மணி வரை |

## குறிப்புகளும் மேற்கோள்களும்
# பிற்பகல்

பிற்பகல் 19:37 மணிநேரத்தில் குளத்தில் மீன் பிடித்தல்.
**பிற்பகல்(Afternoon)* என்பது நண்பகலுக்கும் மாலை நேரத்திற்கும் இடைப்பட்ட காலம் ஆகும். இது பழமையான வார்த்தை ஆகும். தோரயமாக **14.00** மணி முதல் **8:00** வரை (20:00) பிற்பகல் என அழைக்கப்படுகிறது.

## பழமொழி

*முற்பகல் செய்யின் பிற்பகல் விளையும்!*

## திருக்குறள்

பிறர்க்கின்னா முற்பகற் செய்யிற் தமக்கின்னா
பிற்பகற் றாமே வரும்

## மேற்கோள்கள்
# மாலைப்பொழுது

மாலைப்பொழுது அரையிருள் நிலைக்கு போகும் நேரம்.
**மாலைப்பொழுது** அல்லது **பின்னேரம்** (*Evening*) என்பது ஒரு பகலின் முடியும் நேரத்திற்கு அண்மித்த காலமாகும். இது பொதுவாக 6:00 பி.ப. முதல் இரவு வரையான நேர காலமாக கருதப்படுகிறது. சூரியன் அடிவானத்தில் மறையும் நேரப்பகுதியாகும். இந்நேரத்தில் இரவுணவு உண்ணல், கேளிக்கை, சமூக ஒன்றுகூடல் ஆகிய இடம் பெறலாம்.

## மேற்கோள்கள்

## உசாத்துணை

## வெளி இணைப்புகள்

விக்கிமீடியா பொதுவகத்தில்,
 Evening
என்பதில் ஊடகங்கள் உள்ளன.
# திகதி

**திகதி** அல்லது **தேதி** என்பது ஒரு நாட்காட்டி முறையில் ஒரு குறிப்பிட்ட நாளைக் குறிக்கிறது. எடுத்துக்காட்டாக சனவரி 14, 2009 ஆகும். இது பொதுவாக பயன்படுத்தப்படும் கிரெகொரியின் நாட்காட்டிக்கு அமைய ஆகும். அதே நாள் திருவள்ளுவர் நாட்காட்டியில் தை 1, 2040 ஆக அமைகிறது. ஒரு குறிப்பிட்ட நிகழ்வு எந்த திகதியில் நடைபெறுகிறது என்பது நேர வலயத்தையும் பொறுத்தே அமையும்.

திகழி என்ற சொல்லே மூலம் என்றும் ஓர் கூற்று உண்டு. அதனைத் ஈழத்தில் திகதி என்றும்   என தமிழ்நாட்டிலும் தேதி புழங்குகின்றோம். வடமொழியினர் அதனை எடுத்து 'திதி' என்பர்.

( நிலவு ஓவ்வொரு நாளும் ஒவ்வொரு விதமாகத் திகழ்வதால் 'திகழி').

## மேலும் பார்க்க

* சர்வதேசமயப்படுத்தலும் உள்ளூர்மயப்படுத்தலும்

## மேற்கோள்கள்

## வெளியிணைப்புகள்

* The ISO 8601 Date Format
* "NLS (National Language Support) information page". Microsoft. Archived from the original on 2008-03-15. Retrieved 2008-10-13.
* Today's date (Gregorian) in over 400 more-or-less obscure foreign languages பரணிடப்பட்டது 2017-06-29 at the வந்தவழி இயந்திரம்
# நிலவின் கலை

வட துருவத்தில் இருந்து காணும்போது நிலவின் கலைகள்
தென் துருவத்தில் இருந்து காணும் போது நிலவின் கலைகள்
**நிலவின் கலை** என்பது புவியில் இருந்து காணக்கூடிய நிலவின் முற்பக்கத்தில் கதிரவ ஒளி பதியும் போது ஏற்படும் வடிவம் ஆகும். ஒவ்வொரு நிலவு மாதத்திற்கு (சுமார் 29.53 நாட்கள்) ஒரு முறை நிலவின் கலைகள் மாறுகின்றன.

நிலவின் சுழற்சியானது புவியின் ஈர்ப்புவிசையால் பூட்டப்பட்டுள்ளது. இதனால் நிலவின் முற்பக்கம் மட்டுமே எப்போதும் புவியை நோக்கி இருக்கின்றது. இப்பக்கத்தின் மீது விழும் கதிரவ ஒளியின் அளவைப் பொறுத்து வானில் வெவ்வேறு வடிவங்களில் நிலவு காட்சியளிக்கும்.

## நிலவின் கலைகள்

நிலவின் கலைகள் அனைத்தையும் மறைமதி, வளர்மதி, முழுமதி மற்றும் தேய்மதி என்று நான்கு வகைகளாகப் பிரிக்கலாம். பிறைமதி, அரைமதி மற்றும் குமிழ்மதி ஆகிய சொற்கள் நிலவின் வடிவங்களைக் குறிக்கப் பயன்படுகின்றன.

நிலவின் முதன்மையான எட்டுக் கலைகள்| கலை | வட துருவம் | தென் துருவம் | காணும் நிலை | உச்ச நிலை | சராசரி நிலவு எழும் நேரம் | சராசரி நிலவு வீழ்ச்சி நேரம் | வட துருவம் | தென் துருவம் | புகைப்படம் (வட துருவத்தில் இருந்து காணும் போது) |
| --- | --- | --- | --- | --- | --- | --- | --- | --- | --- |
| மறைமதி | 0% | புலப்படாது | நண்பகல் | 6 am | 6 pm |  |  | புலப்படாது  |
| வளரும் பிறைமதி | வலப்புறம், 1–49% ஒளிர்வட்டம் | இடப்புறம்,
1–49% ஒளிர்வட்டம் | காலை முதல் அந்தி சாயும் பின்பு வரை | 3 pm | 9 am | 9 pm |  |  |  |
| வளரும் அரைமதி | வலப்புறம், 50% ஒளிர்வட்டம் | இடப்புறம், 50% ஒளிர்வட்டம் | மதியம் மற்றும் மாலை | 6 pm | நண்பகல் | நள்ளிரவு |  |  |  |
| வளரும் குமிழ்மதி | வலப்புறம், 51–99% ஒளிர்வட்டம் | இடப்புறம், 51–99% ஒளிர்வட்டம் | பிற்பகல் மற்றும் இரவின் பெரும்பாலான நேரம் | 9 pm | 3 pm | 3 am |  |  |  |
| முழுமதி | முழுமையான ஒளிர்வட்டம் | கதிரவ மறைவு முதல் எழுச்சி வரை | நள்ளிரவு | 6 pm | 6 am |  |  |  |
| தேயும் குமிழ்மதி | இடப்புறம், 99–51% ஒளிர்வட்டம் | வலப்புறம், 99–51% ஒளிர்வட்டம் | இரவின் பெரும்பாலான நேரம் மற்றும் அதிகாலை | 3 am | 9 pm | 9 am |  |  |  |
| தேயும் அரைமதி | இடப்புறம், 50% ஒளிர்வட்டம் | வலப்புறம், 50% ஒளிர்வட்டம் | பின்னிரவு மற்றும் காலை | 6 am | நள்ளிரவு | நண்பகல் |  |  |  |
| தேயும் பிறைமதி | இடப்புறம், 49–1% ஒளிர்வு | வலப்புறம், 49–1% ஒளிர்வு | பொழுது விடியும் முன்பு இருந்து பிற்பகல் வரை | 9 am | 3 am | 3 pm |  |  |  |

## வளர்தலும் தேய்தலும்

நிலவும் கதிரவனும் புவியின் ஒரே பக்கத்தில் இணைந்திருக்கும் போது புவியை நோக்கி இருக்கும் நிலவின் பிற்பக்கம் கதிரவ ஒளியின்றி இருளாக இருக்கும். இதுவே மறைமதி என்று அழைக்கப்படுகிறது. பிறகு அந்த ஒளி மெல்ல மெல்ல அதிகரிப்பதால் நிலவு வளர்வது போல் தோன்றும். இதுவே வளர்மதி என்று அழைக்கப்படுகிறது. பிறகு அந்த ஒளி முழுமையாக பதியும் போது நிலவு வட்ட வடிவாகத் தெரியும். இதுவே முழுமதி என்று அழைக்கப்படுகிறது. பிறகு அந்த ஒளி மெல்ல மெல்ல குறைவதால் நிலவு தேய்வது போல் தோன்றும். இதுவே தேய்மதி என்று அழைக்கப்படுகிறது. பிறகு ஒளி முற்றிலும் குறைந்து மீண்டும் புதுநிலவு வரும்.

## மேற்கோள்கள்

## இவற்றையும் பார்க்கவும்

* இராசி, திதி
* கரணம், யோகம்
* இராசிச் சக்கரம், தமிழ் மாதங்கள்
* பஞ்சாங்கம், தமிழ்ப் புத்தாண்டு
* கொல்ல ஆண்டு, அறுபது ஆண்டுகள்
# நள்ளிரவு

நள்ளிரவைக் காட்டும் கடிகாரம், மெட்சு தொடரூந்து நிலையம்.
**நள்ளிரவு** என்பது ஒரு நாளில் இருந்து இன்னொரு நாளுக்கு நகரும் நேரமாகும். இது உள்ளூர் நேரத்தின்படி அமையும். நண்பகலுக்கு எதிரானதும் 12 மணித்தியால வேறுபாடுடைய நேரமாக அமையும். நேரக் குறியீடு **00:00** என்றும் (அல்லது) **இரவு 12:00** என்றும் குறிப்பிடப்படுகிறது.

சில சிலாவிய மொழிகள், "நள்ளிரவு" என்பதை "வடக்குடன்" ("நண்பகல்" "தெற்குடன் தொடர்புபடுவதைப்போல") தொடர்புபடுத்துகிறது. தற்கால போலிய, பெலருசிய, உக்குரேனிய, செருபிய மொழிகள் (*północ*, *поўнач*, *північ*, *пoнoħ*) "நள்ளிரவு" அல்லது "அரை இரவு" என்பதை "வடக்கு" என்ற பொருளுடன் தொடர்புபடுத்துகிறது.

## உசாத்துணை

## வெளி இணைப்புகள்

விக்கிமீடியா பொதுவகத்தில்,
 Midnight
என்பதில் ஊடகங்கள் உள்ளன.

* National Institute of Standards and Technology
# எபிரேய நாட்காட்டி

**எபிரேய நாட்காட்டி** (*Hebrew Calendar*) அல்லது **யூத நாட்காட்டி** யூதர்களால் சமய சடங்குகளுக்காக பயன்படுத்தப்படும் ஓர் சூரியசந்திர நாட்காட்டி ஆகும். அண்மைய காலங்களில் சில கிறித்தவர்களும் இதனை பாஸ்கா விழாவை குறிக்க பயன்படுத்தி வருகின்றனர். இந்நாட்காட்டி முதன்மையாக சமய சடங்குகளுக்கே பயன்படுத்தப்பட்டு வந்தாலும், இசுரேலில் யூத விவசாயிகளால் விவசாய கால கணிப்பிற்கும் இது பயன்படுகின்றது.

யூத நாட்காட்டியில் 29 அல்லது 30 நாட்கள் கொண்ட 12 மாதங்கள் உள்ளன. மற்றும் சூரிய நாட்காட்டியுடன் ஒருங்கிணைக்க பத்தொன்பது ஆண்டுகளில் ஏழுமுறை ஓர் இடைச்செருகல் மாதம்(intercalary) சேர்க்கப்படுகிறது. ஒவ்வொரு அமாவாசையன்றும் புதிய மாதம் துவங்கும்.

பன்னிரு வழமையான மாதங்கள்:*நிசன்* (30 நாட்கள்), *இயார்* (29நாட்கள்), *சிவன்* (30 நாட்கள்), *தம்முஸ்* (29 நாட்கள்), *அவ்* (30 நாட்கள்), *எலுல்* (29 நாட்கள்), *தீஸ்ரே* (30 நாட்கள்), *செஷ்வன்* (29 அல்லது 30 நாட்கள்), *கிஸ்லெவ்* (29 அல்லது 30 நாட்கள்), *தெவேத்* (29 நாட்கள்), *சேவத்* (30 நாட்கள்) மற்றும் *அதார்* (29 நாட்கள்). நெட்டாண்டுகளில் இம்மாதம் *அதார் II* என வழங்கப்பட்டு இதற்கு முன்னர் (சேவத் மாதத்தின் பின்னர்) *அதார் I* (30 நாட்கள்) மாதம் சேர்க்கப்படுகிறது.

ஆண்டு நிசன் மாதத்தில் துவங்குகிறது. நிசன் 15 அன்று வரும் முழுநிலவு அன்று பார்லி அறுவடை பண்டிகை (நமது அறுவடை பண்டிகை பொங்கல் போன்று)ஆண்டு துவக்கத்தை வரவேற்கிறது. இந்த பண்டிகை எப்போதும் இளவேனில் காலத்தில் அமையுமாறு நெட்டாண்டுகளில் இடைச்செருகல் மாதம் சேர்க்கப்படுகிறது.

## வெளியிணைப்புகள்

* எக்காலத்திற்குமான எபிரேய நாட்காட்டி
* யூத நாட்காட்டி யூத நாட்காட்டி வரலாறு குறித்த பல்வேறு கருத்துகளை விவரிக்கிறது.
* எபிரேய நாட்காட்டி அறிவியலும் நம்பிக்கைகளும் எபிரேய நாட்காட்டிக்கான விதிகள்.
* யூத நாட்காட்டி பரணிடப்பட்டது 2020-06-18 at the வந்தவழி இயந்திரம் நாசா இணையதளத்தில் அறிவியல் விளக்கம்

### நாள் மாற்றிகள்

* Hebrew/Greogrian Calendar for iPhone and iPod Touch
* Hebrew/Islamic Calendar for iPhone and iPod Touch
* Jewish Calendar for Outlook - Incorporate Jewish dates and holidays into Microsoft Office Outlook.
* Firefox Add-ons. Hebrew Calendar
# நண்பகல்

நண்பகலைக் காட்டும் கடிகாரம்
**நண்பகல்** என்பது பொழுதில் 12 மணி நேரத்தைக் குறிப்பதாகும். இது **பகல் 12 மணி**, **12 பி.ப.** அல்லது **12:00** எனவோ அல்லது **12.00** எனவோ குறிக்கப்படும். இது ஞாயிறு நகரும்போது வானில் உச்சியில் தென்படும்போது ஏற்படுகிறது. சூரிய மணிகாட்டி மூலம் இதனை அவதானிக்கலாம். நிலநிரைக்கோடு, நாள் என்பவற்றின் அடிப்படையில் உள்ளூர் நேரத்தின்படி நண்பகல் அமையும்.

## இவற்றையும் பார்க்க

* பிற்பகல்
* நண்பகலை அறியும் கருவி

## உசாத்துணை

## வெளி இணைப்புகள்

* பொதுவகத்தில் Noon பற்றிய ஊடகங்கள்
* Generate a solar noon calendar for your location
* U.S. Government Printing Office Style Manual (2008), 30th edition
* Shows the hour and angle of sunrise, noon, and sunset drawn over a map.
* Real Sun Time – gives you an exact unique time to the sun, with yours GPS coordinates position.
# வெப்ப வலயம்

உலக வரைபடத்தில் வெப்பமண்டலப் பிரதேசமானது சிவப்பு நிறத்தால் குறிக்கப்பட்டுள்ளது
ஒரு ஆண்டின் 12 மாதங்களுக்குமான சராசரி வெப்பநிலை 18 °C (64 °F) ஆகக் கொண்ட புவியின் வெப்பமண்டலப் பிரதேசங்கள்
**வெப்ப வலயம்** அல்லது **அயன வலயம்** (Tropical Zone) என்பது, ஒரு வகைப் புவியியல் பிரதேசத்தைக் குறிக்கும் சொல்லாகும். இது இலங்கையில் அயன மண்டலம் எனப்படுகிறது. இப் பகுதிகள் புவிமையக் கோட்டை மையப்படுத்தி, கடகக் கோட்டுக்கும், மகரக் கோட்டுக்கும் இடையில் இருக்கின்றன. இது வெப்ப வலயம் என்றும் அழைக்கப்படுவதுண்டு.

இப்பகுதிகள், அண்ணளவாக, 23°30'/23.5° வடக்கு, மற்றும் 23°30'/23.5° தெற்கு ஆகிய அகலக்கோடுகளிடையே கிடக்கிறது.

## பருவகாலமும், காலநிலையும்

பொதுவாக மிதமான வெப்பத்தில் இருந்து, சூடான வெப்பத்தைக் கொண்டதும், ஆண்டு முழுவதும் ஈரப்பதனுள்ளதுமான காலநிலையைக் கொண்டிருக்கும். இதனால் ஆண்டு முழுமைக்கும் பசுமையான தாவரத் தொகுதியை (Vegetation) கொண்டிருக்கும். அனேகமான வெப்பமண்டலப் பிரதேசங்கள் மழைக்காலம், மழையற்ற உலர்காலம் என்ற இரு முக்கியமான வேறுபடுத்தக் கூடிய பருவ காலங்களையே கொண்டிருக்கும். மழைக்காலமானது மாரிகாலம் எனவும் உலர்காலமானது கோடைகாலம் எனவும் அழைக்கப்படும். மிதவெப்பமண்டலத்தில் போல் முழுமையாக வேறுபடுத்தக்கூடிய நான்கு பருவகாலங்கள் இங்கே காணப்படுவதில்லை. ஆனாலும், இங்கே ஓரளவு இலையுதிர்வு ஏற்படக் கூடிய காலங்களை இலையுதிர்காலம் எனவும், இலைகள் துளிர்க்கும் காலத்தை இளவேனிற்காலம் எனவும் அழைப்பர். ஒப்பீட்டளவில் வெப்பநிலை குறைந்திருக்கும் காலத்தை குளிர்காலம் என்றும் அழைப்பார்கள்.

தெர்மோ என்ற கிரேக்கச் சொல்லினை இந்த அடுக்கினைக் குறிக்க பயன்படுத்துகின்றனர். பூமியிருந்து 80 கி.மீக்கு மேல் இருப்பதால் இங்கு வாயுக்களின் மூலக்கூறு நிறை குறைவாக இருக்கிறது. ஆக்சிஜன் சிறிய அளவில் மட்டுமே உள்ளது. மேலும் இங்கு சூர்ய கதிரியக்கம் உறிஞ்சப்படுகிறது. இதனால் இங்கு வெப்பநிலை 1500 டிகிரி வரை உயருகிறது.

## உசாத்துணை
# லீப் நொடி

லீப் விநாடியின்போதான இணையத்தளத் திரைப்படம்
**லீப் நொடி** அல்லது **லீப் வினாடி** (*leap second*) என்பது பருவ மற்றும் வானவியல் ஆண்டுடன் நாட்காட்டியை ஒருமுகப்படுத்தும் நோக்கில் கூடுதலாக ஓர் ஆண்டில் அமுல்ப்படுத்தப்படும் கால அளவு ஆகும். சர்வதேச நேரமானது சூரிய நேரத்திற்கு அண்மித்து அமைவதற்காக லீப் நொடி அமுல்படுத்தப்படுகின்றது. இந்நொடி இடம்பெறாவிடின் புவிச்சுழற்சியை அளவிடுகின்ற அணுக்கடிகாரத்தின் நேரத்துடன் சாதாரண நேரம் பொருந்தாமல் போய்விடும். பின் புவிச் சுழற்சி வீதத்திலும் மாற்றங்கள் இடம்பெறும். ஆகையாலேயே 1972 ஆம் ஆண்டு முதல் இக்கால அளவு அறிமுகம் செய்யப்பட்ட காலம் முதல் இவ்வாறு 27 லீப் நொடிகள் சர்வதேச நேரத்தில் சேர்க்கப்பட்டன. அதன்பின்னர் தற்போது 2016 திசம்பர் 31 23:59:60 இல் ஒரு லீப் நொடி சேர்க்கப்பட்டது. அடுத்த லீப் நொடி 2018 இன் பின்னரேயே அறிவிக்கப்படும்.

## மேற்கோள்கள்
# ஐசுலாந்திய மொழி

| ஐசுலாந்திய மொழி |
| --- |
| *íslenska* |
| உச்சரிப்பு | [ˈislɛnska] |
| நாடு(கள்) | ஐசுலாந்து, டென்மார்க், நார்வே, அமெரிக்கா மற்றும்கனடா |
| தாய் மொழியாகப் பேசுபவர்கள் | +320 000  (*date missing*) |
| மொழிக் குடும்பம் | இந்தோ ஐரோப்பிய* ஜெர்மானிய மொழிகள்
	+ வட ஜெர்மானிய மொழிகள்
		- மேற்கு சுகாந்தினேவிய மொழிகள்
			* **ஐசுலாந்திய மொழி**
 |
| எழுத்துமுறை | இலத்தீன் (ஐசுலாந்திய வகை) |
| அலுவலக நிலை |
| அரச அலுவல் மொழி |  ஐசுலாந்து |
| மொழி கட்டுப்பாடு | Árni Magnússon Institute for Icelandic Studies in an advisory capacity |
| மொழிக் குறியீடுகள் |
| ISO 639-1 | is |
| ISO 639-2 | ice (B) isl (T) |
| ISO 639-3 | isl |
|  |

**ஐசுலாந்திய மொழி** (*Icelandic language*) என்பது ஐசுலாந்தில் பேசப்படும் மொழி. இது ஒரு வட செருமானிய மொழி ஆகும். இதற்கு மிகவும் நெருங்கிய மொழி பரோசு ஆகும். இம்மொழியை மூன்று இலட்சத்து இருபதாயிரத்திற்கும் மேற்பட்டவர்கள் பேசுகின்றனர்.

## மேற்கோள்கள்
# பண்டைய ஆங்கிலம்

| பண்டைய ஆங்கிலம் |
| --- |
| Ænglisc, Anglisc, Englisc |
| பிராந்தியம் | இங்கிலாந்து (மேற்குப் பகுதிகள் தவிர்த்து), ஸ்காட்லாந்தின் பகுதிகள், வேல்சின் கிழக்குப் பகுதிகள் |
| Extinct | 12 ஆம் நூற்றாண்டில் இடைக்கால ஆங்கிலமாக உருவெடுத்தது |
| மொழிக் குடும்பம் | இந்தோ-ஐரோப்பிய* செருமானிய
	+ மேற்கு செருமானிய
		- ஆங்கிலோ-பிரிசிய
			* **பண்டைய ஆங்கிலம்**
 |
| எழுத்துமுறை | Runic, later லத்தீன் எழுத்துகள் (Old English variant). |
| மொழிக் குறியீடுகள் |
| ISO 639-2 | ang |
| ISO 639-3 | ang |

**பண்டைய ஆங்கிலம்** (Old English) என்பது ஆங்கில மொழியின் துவக்கக்காலத்தில் ஆங்கில மொழி பேசப்பட்ட, எழுதப்பட்ட முறையை குறிக்கும். இது ஆங்கிலோ சாக்ச மக்களால் பேசப்பட்ட மொழி ஆகும். எனவே இதனை ஆங்கிலோ சாக்ச மொழி என்றும் அழைப்பர். இது ஓர் அழிந்துபட்ட மொழியாகும்.

## மேற்கோள்கள்

Wikipedia
கட்டற்ற கலைக்களஞ்சியம் விக்கிபீடியாவின்  பண்டைய ஆங்கிலம்ப் பதிப்பு
# டேனிய மொழி

| டேனிய மொழி |
| --- |
| இடானியம், டேனியம் |
| dansk |
| ஜுட்லாண்டிக் சட்டத்தின் முதல் பக்கம் முதலில் 1241 இல் கோடெக்ஸ் ஹோல்மியென்சிஸ் இருந்து, 1350 இல் நகலெடுக்கப்பட்டது. **முதல் வாக்கியம்:** "Mæth logh skal land byggas" **நவீன எழுத்துமுறை:** "Med lov skal land bygges" **தமிழ் மொழிபெயர்ப்பு:** "சட்டத்தால் ஒரு நாடு கட்டமைக்கப்படும்" |
| உச்சரிப்பு | [ˈtænˀsk] |
| நாடு(கள்) | * டென்மார்க்
* ஷெல்ஸ்விக்-ஹோல்ஸ்டீன் (இடாய்ச்சுலாந்து)
 |
| பிராந்தியம் | டென்மார்க், ஷெல்ஸ்விக்-ஹோல்ஸ்டீன் (இடாய்ச்சுலாந்து); கூடுதலாக ஃபாரோ தீவுகள் மற்றும் கிரீன்லாந்து |
| இனம் | * டேனியர்
 |
| தாய் மொழியாகப் பேசுபவர்கள் | 6.0 மில்லியன்  (2019) |
| மொழிக் குடும்பம் | இந்திய-ஐரோப்பியம்
* ஜெர்மானியம்
	+ வடமேற்கு செருமானிய
		- வடக்கு செருமானிய
			* கிழக்கு எசுக்காண்டினாவிய
				+ **டேனிய மொழி**
 |
| ஆரம்ப வடிவம் | பழைய நோர்ஸ்
* பழைய கிழக்கு நோர்ஸ்
	+ ஆரம்பகால பழைய டேனியம்
		- பிற்கால பழைய டேனியம்
			* **டேனிய மொழி**
 |
| பேச்சு வழக்கு | Bornholmian (Eastern Danish)
ஜுட்லாண்டிக்
தெற்கு ஜுட்லாண்டிக்
இன்சுலர்
டானோ-ஃபாரோஸ்
ஏஞ்சல் †
ஸ்கேனியன்
தெற்கு ஷெல்ஸ்விக்
பெர்கர் டேனியம்
டானோ-நோர்வேஜியன் † |
| எழுத்துமுறை | * இலத்தீன் (டேனிய எழுத்துக்கள்)
* டேனிய பிரெயில் எழுத்து முறை
 |
| அலுவலக நிலை |
| அரச அலுவல் மொழி |  டென்மார்க்
* டென்மார்க்
* பரோயே தீவுகள்
* *நார்டிக் சபை*
* *ஐரோப்பிய ஒன்றியம்*
 |
| அங்கீகரிக்கப்பட்ட சிறுபான்மை மொழி | * கிறீன்லாந்து
* செருமனி
 |
| மொழி கட்டுப்பாடு | டேனிய மொழி மன்றம் (டான்ஸ்க் ஸ்ப்ரோக்னேவ்ன்) |
| மொழிக் குறியீடுகள் |
| ISO 639-1 | da |
| ISO 639-2 | dan |
| ISO 639-3 | Either: dan — இன்சுலர் டேனியம் jut — ஜூட்லாண்டிக் |
| மொழிக் குறிப்பு | dani1285  (Danish) juti1236  (Jutish) |
| Linguasphere | 5 2-AAA-bf & -ca to -cj |
|      டேனியம் தேசிய மொழியாக இருக்கும் பகுதிகள் (டென்மார்க்)
     டேனியம் அதிகாரப்பூர்வ மொழியாக இருந்தாலும் பெரும்பான்மை சொந்த மொழியாக இல்லாத பகுதிகள் (ஃபரோ தீவுகள்)
     டேனியம் சிறுபான்மை மொழியாக அங்கீகரிக்கப்பட்ட பகுதிகள் (கிரீன்லாந்து, இடாய்ச்சுலாந்து) |
|

**டேனிய மொழி** (dansk பலுக்கல் [ˈtænˀsk] (கேட்க), dansk sprog [ˈtænˀsk ˈspʁɔwˀ]) இந்திய-ஐரோப்பிய மொழிக் குடும்பத்தில் உள்ள செருமானிய மொழிகளின் துணைக் குழுவான, வட செருமானிய மொழிகளுள் (எசுக்காண்டினாவியா மொழிகள் என்றும் குறிப்பிடப்படுவது உண்டு) ஒன்று ஆகும். இது சுமார் 5.5 மில்லியன் மக்களால் பேசப்படுகின்றது. இம் மொழியைப் பேசுவோரில் பெரும்பாலோர் டென்மார்க் நாட்டைச் சேர்ந்தவர்கள். இம் மொழியினர் 50,000 வரை செருமனியில் சில பகுதிகளிலும் வாழ்கிறார்கள். எனவே, செருமனியில் டேனிய மொழி சிறுபான்மையினர் மொழியாக உள்ளது. தற்போது வரையறுக்கப்பட்ட தன்னாட்சிப் பகுதிகளாக உள்ள கிறீன்லாந்து, ஃபாரோ தீவுகள் போன்ற டென்மார்க்கின் ஆட்சிப்பகுதிகளில் அதிகாரநிலைத் தகுதி பெற்றிருப்பதுடன், பாடசாலைகளில் கட்டாய பாடமாகவும் உள்ளது. அமெரிக்காக் கண்டங்களிலும், அர்கெந்தீனா, ஐக்கிய அமெரிக்கா, கனடா போன்ற நாடுகளில் இம் மொழி பேசுவோர் வாழ்கின்றனர்.

## மேலும் காண்க

* ஜெர்மன் மொழி
* எசுப்பானிய மொழி
* இடச்சு
* துருக்கிய மொழி
* இத்தாலிய மொழி
* பிரெஞ்சு

## மேற்கோள்கள்

## நூல் பட்டியல்

## வெளியிணைப்புகள்

Wikipedia
கட்டற்ற கலைக்களஞ்சியம் விக்கிபீடியாவின்  டேனிய மொழிப் பதிப்பு "Sproget.dk" (a website where you can find guidance, information and answers to questions about the Danish language and language matters in Denmark (in Danish))
* "Samtalegrammatik.dk" (parts of a grammar of spoken Danish)
# சுவீடிய மொழி

| சுவீடிய மொழி |
| --- |
| தாய் மொழியாகப் பேசுபவர்கள் | 9.2 மில்லியன்  (2017) |
| மொழிக் குடும்பம் | Default* இடாய்ட்சு
	+ வட இடாய்ட்சு
		- கிழக்கு இசுக்கான்டினேவியம்
			* **சுவீடிய மொழி**
 |
| மொழிக் குறியீடுகள் |
| ISO 639-1 | sv |
| ISO 639-2 | swe |
| ISO 639-3 | swe |
|  |

**சுவீடிய மொழி** ஒரு வட இடாய்ட்சு மொழியாகும். இது பெரும்பாலும் சுவீடனிலும், பின்லாந்தின் சில பகுதிகளிலும் வழங்கி வருகின்றது. இம் மொழி பேசுவோர் தொகை சுமார் 9.3 மில்லியன் ஆகும். இம்மொழியும், டேனிய, நோரிசு மொழிகளும் தம்மிடையே ஒன்றுக்கொன்று புரிந்துகொள்ளக் கூடியவை. சுவீடிய மொழி, வைக்கிங் காலகட்டத்தில், இசுக்கான்டினேவியாவின் பொது மொழியாக இருந்த பழைய நோரிசு மொழியிலிருந்து உருவானது.

ஸ்வீடிஷ் பேசும் மனிதன்
போட்காஸ்டில் ஸ்வீடிஷ் பேசுகிறார்
தேசிய மொழியான பொது சுவீடிய மொழி மத்திய சுவீடியக் கிளைமொழிகளில் இருந்து 19 ஆம் நூற்றாண்டில் உருவானது. இது 20 ஆம் நூற்றாண்டின் தொடக்கத்தில் உறுதியாக நிலை பெற்றுவிட்டது. எனினும், பழைய நாட்டுப்புறக் கிளைமொழிகளில் இருந்து உருவான வேறுபாடுகள் இன்னமும் வழக்கில் உள்ளன. இதன் பேச்சு மொழியும், எழுத்து மொழியும் ஒருசீர்த் தன்மையுடன் தரப்படுத்தப்பட்டுள்ளன. சில கிளை மொழிகள், பொதுச் சுவீடிய மொழியிலிருந்து இலக்கணம், சொற்கள் ஆகியவற்றில் குறிப்பிடத்தக்க அளவு வேறுபடுகின்றன. பல சமயங்களில் இவற்றுக்கு இடையேயான புரிந்து கொள்ளக்கூடிய தன்மையும் குறைவாகவே உள்ளது. இத் தகைய கிளைமொழிகளைப் பேசுவோர் பெரும்பாலும் நாட்டுப் புறங்களில், மிகவும் குறைந்த அளவினராலேயே பேசப்பட்டுவருகின்றன. இவ்வாறான மொழிகள் பற்றி ஆழமான ஆய்வுகள் நடத்தப்பட்டிருப்பதுடன், இவை உள்ளூர் மட்டத்தில் ஊக்குவிக்கப்பட்டு வந்தாலும், கடந்த நூற்றாண்டில் இவற்றின் பயன்பாடு குறைந்து வருகின்றது.

## மேற்கோள்கள்
# இடச்சு மொழி

டச்சு மொழி பேசப்படும் இடங்கள்
**இடச்சு** (*நீடலான்ட்ஸ்*; **நெதர்லாந்து மொழி**) மொழி, ஏறத்தாழ 22 மில்லியன் மக்களால் பேசப்படும் மேற்கு ஜெர்மானிய மொழியாகும். இம்மொழி பேசுபவர்கள் பெரும்பாலும் நெதர்லாந்து மற்றும் பெல்ஜியத்தில் இருக்கின்றனர். தவிர, சிறு எண்ணிக்கையிலான இடச்சு பேசும் குழுவினர் பிரான்சிலும் நெதர்லாந்தின் முந்தைய குடியிருப்பு நாடுகளிலும் இருக்கின்றனர். இடச்சு மொழி, ஆங்கிலத்துக்கும் ஜெர்மன் மொழிக்கும் நெருங்கிய தொடர்பு உடையது.

## மேலும் காண்க

* இடாய்ச்சு
* எசுபாஞம்
* உருசியம்
* துருக்கியம்

## மேற்கோள்கள்

## வெளி இணைப்புகள்

Wikipedia
கட்டற்ற கலைக்களஞ்சியம் விக்கிபீடியாவின்  இடச்சு மொழிப் பதிப்பு
# நிலநிரைக்கோடு

|  |
| --- |
|  |
| புவியின் நிலப்படம் |
| நிலநிரைக்கோடு (λ) |
| நிலநிரைக் கோடுகள் இங்கே வளை கோடுகளாகத் தெரிகின்றன. உண்மையில் இவை பெரு வட்டத்தின் அரைப் பகுதிகளாகும். |
| நிலநேர்க்கோடு (φ) |
| இங்கே நிலநேர்க்கோடுகள் கிடைக் கோடுகளாகத் தெரிகின்றன. உண்மையில் இவை வெவேறு விட்டங்களைக் கொண்ட வட்டங்களாகும். |
| **நிலநடுக்கோடு** புவிக் கோளத்தை வட அரைக்கோளம், தென் அரைக்கோளம் என இரண்டாகப் பிரிக்கின்றது. இதன் அளவு 0°. |  |
| இந்தப் பெட்டி: * பார்
* உரை
* தொகு
 |

**நிலநிரைக்கோடு** (இலங்கை வழக்கு: **நெட்டாங்கு**, தீர்க்க ரேகை *Longitude*) என்பது புவியின் மேற்பரப்பில் உள்ள ஒரு புள்ளியின் அமைவிடத்தை கிழக்கு-மேற்காக குறிப்பதற்காக புவி மேற்பரப்பில் வரையப்படுகின்ற கற்பனைக் கோடுகளுள் ஒன்றைக் குறிக்கும். இதனை நிலநெடுவரை, நில நீள்கோடு, தீர்க்கரேகை. புவி நெடுங்கோடு என்றும் அழைப்பர்

நுட்ப அடிப்படையில், இக் கோடுகள் கோண அளவீடாகப் பாகைகளில் குறிப்பிடப்படுகின்றன. இந்த அளவீடு பொதுவாக கிரேக்க எழுத்துரு *லாம்டா* (λ) மூலம் குறிப்பிடப்படுகிறது. ஒரே நிலநிரைக்கோடு அலகுள்ள புள்ளிகள் அனைத்தும் வட முனையத்திலிருந்து தென் முனையம் வரை செல்லும் ஒரே நேர்கோடில் அமைந்துள்ளன. வழமைப்படி, இவற்றில் முதன்மை நிரைக்கோடு எனப்படும் இங்கிலாந்தின் *கிரீன்விச்சில்* உள்ள *அரச வான் ஆய்வகம்* வழியே செல்லும் நிரைக்கோடு 0°ஐக் (சுழியப் பாகை) குறிக்கிறது. பிற இடங்களின் நிரைக்கோட்டு அலகு இந்த முதன்மை நிரைக்கோட்டிலிருந்து கிழக்கே அல்லது மேற்கே எத்தனை பாகைகள் தள்ளி உள்ளன என்பதைக் கொண்டு குறிப்பிடப்படுகின்றன. குறிப்பாக, முதன்மை நிரைக்கோடு அமைந்திருக்கும் தளத்திற்கும் வட,தென் முனையங்களோடு குறிப்பிட்ட இடம் அமைந்துள்ள தளத்திற்கும் இடையேயுள்ள கோணமாகும். கிழக்கு அல்லது மேற்கு என திசைக் குறிப்பிடப்படாத நிலையில் நேர்மறை அலகுகள் குறிப்பிடப்பட்டிருந்தால் அந்த இடம் முதன்மை நிரைக்கோட்டிற்கு கிழக்கே அமைந்துள்ளதாகவும் எதிர்மறை அலகுகள் மேற்கே அமைந்துள்ளதாகவும் எடுத்துக்கொள்ளப்படுகின்றன. இது ஓர் வலது கை குறிகாட்டு அமைப்பாக, முதன்மை நிரைக்கோட்டில் புவியின் மையத்திலிருந்து வலது கை கட்டைவிரல் வட முனையம் (*z* அச்சு) நோக்கியும் புவியின் மையத்திலிருந்து வலது கை சுட்டுவிரல் (ஆள்காட்டி விரல்) புவிமையக்கோட்டுடன் இணையாகவும் (*x* அச்சு) உள்ளது.

ஓர் நிரைக்கோட்டில் ஓரிடத்தின் வடக்கு-தெற்கு அமைவிடம் அந்த இடத்தின் நிலநடுக்கோட்டின் மூலம் குறிப்பிடப்படுகிறது. புவியிடங்காட்டி கருவிகள் இவற்றைக் காட்டும்.

## வெளியிணைப்புகள்

**நிலநிரைக்கோடு** பற்றிய மேலதிக தகவல்களைப் பார்க்க தொடர்புடையத் திட்டங்கள்:

 விக்சனரி விக்சனரி

 நூல்கள் விக்கிநூல்

 மேற்கோள் விக்கிமேற்கோள்

 மூலங்கள் விக்கிமூலம்

 விக்கிபொது

 செய்திகள் விக்கிசெய்தி

* Resources for determining your latitude and longitude பரணிடப்பட்டது 2008-05-19 at the வந்தவழி இயந்திரம்
* IAU/IAG Working Group On Cartographic Coordinates and Rotational Elements of the Planets and Satellites பரணிடப்பட்டது 2020-05-12 at the வந்தவழி இயந்திரம்
* "Longitude forged": an essay exposing a hoax solution to the problem of calculating longitude, undetected in Dava Sobel's Longitude, from TLS, November 12, 2008.

## மேற்கோள்கள்
# சூரிய மணிகாட்டி

SSW facing, vertical declining sundial on Moot Hall, Aldeburgh, Suffolk, England.
**சூரிய மணி காட்டி** அல்லது **சூரிய கடிகாரம்** என்பது சூரியனின் நிலையை பொறுத்து நாளின் நேரத்தை கணக்கிட உதவும் கருவி ஆகும். பொதுவாக கிடைமட்ட சூரிய மணி காட்டி வடிமைப்பில் சூரியனின் நிழல் ஆனது, அதில் குறிக்கப்பட்டுள்ள நேரத்தை குறிக்கும் கோடுகளின் மீது விழும். நேரம் குறிப்பிடும் அமைப்பான க்னோம் (gnomon) ஆனது பொதுவாக மெல்லிய கம்பியாகவோ அல்லது கூர்மையான அல்லது நேரான விளிம்பைக் கொண்ட அமைப்பாகவோ இருக்கும். சூரியன் நகரும்போது இந்த அமைப்பின் முனையின் நிழலானது வேறுபட்ட நேரத்தை குறிக்கும் கோடுகளின் மீது விழும். சரியான நேரத்தைக் காட்ட அனைத்து சூரிய மணி காட்டிகளும் பூமியின் சுழல் அச்சுடன் ஒத்துப்போகுமாறு அமைக்கப்பட வேண்டும்.

சூரிய மணி காட்டியில் பல்வேறு வகைகள் உள்ளன. சில சூரிய மணி காட்டிகள் ஒரு ஒளிக் கோட்டை நேரத்தை காட்ட பயன்படுத்துகின்றன. மற்றைவைகள் நிழலின் முனைகளை பயன்படுத்துகின்றன. ஒளிப் புள்ளிகளானது சூரியனின் ஒளிக்கதிர்களை ஒரு சிறிய துளையின் வழியாக அனுப்புவதன் மூலமாகவோ அல்லது ஒரு சிறிய வட்ட வடிவ கண்ணாடியில் பிரதிபலிக்கச் செய்வதன் மூலமாகவோ உருவாக்கப்படுகிறது. ஒளிக் கோடானது ஒரு சிறிய பிளவின் வழியாக சூரிய ஒளிக் கதிர்களை அனுப்புவதன் மூலமாகவோ, அல்லது வட்ட வடிவ ஆடியில் குவிப்பதன் மூலமாகவோ உருவாக்கப்படுகிறது.
பொதுவாக, செலவு குறைவான, அதிக அளவில் தயாரிக்கப்பட்ட சூரியக் கடிகாரங்கள் தவறுதலாக அளவீடு செய்யப்பட்ட நிழல் உருவாக்குங் குச்சிகள் மற்றும் நேரக்கோடுகளைக் கொண்டவையாகவும், சரியான நேரத்தைக் கணக்கிடும் வகையில் சரிசெய்ய இயலாதவையாகவும் இருந்தன.

## மேற்கோள்கள்